Τζίτζι Χαντίντ

Πρώτα Χρόνια

Γεννήθηκε στις 23 Απριλίου 1995 στο Λος Άντζελες, όπου και μεγάλωσε. Είναι κόρη του κτηματομεσίτη Μοχάμεντ Χαντίντ και του πρώην μοντέλου Γιολάντα Χαντίντ. Είναι Ολλανδικής και Παλαιστινιακής καταγωγής. Έχει δύο μικρότερα βιολογικά αδέλφια, επίσης μοντέλα. Την Μπέλα και τον Ανουάρ. Επίσης, έχει και δύο μεγαλύτερες ετεροθαλείς αδελφές από τον πατέρα της, την Μαριέλ και την Αλάνα.
Το 2013, αφού ολοκλήρωσε το σχολείο στο Μαλιμπού, εγκαταστάθηκε στη Νέα Υόρκη και ξεκίνησε να σπουδάζει εγκληματική ψυχολογία στο The New School αλλά σταμάτησε σύντομα για να ασχοληθεί με το modeling.

1997-2012 : πρώτη δουλειά με την Guess

Η καριέρα στο μόντελινγκ για την Χαντίντ ξεκίνησε όταν η ίδια ήταν μόλις 2 ετών μόλις την ανακάλυψε ο Paul Marciano, της συλλογής ρούχων Guess. Ξεκίνησε το μόντελινγκ με την κατηγορία Baby Guess προτού χάσει το ενδιαφέρον της για το σχολείο. Η Χαντίντ επέστρεψε τελικά στο μόντελινγκ το 2011. Συνέχισε να συνεργάζεται με τον Marciano και έγινε το πρόσωπο της εκστρατείας Guess το 2012. Η Χαντίντ έχει πραγματοποιήσει τρεις εκστρατείες με την Guess ως ενήλικας.

2013-2014 : επαγγελματική άνοδος στην Νέα Υόρκη

Αφού μετακόμισε στην Νέα Υόρκη και υπέγραψε στην IMG Models το 2013, η Χαντίντ έκανε το ντεμπούτο της στην εβδομάδα μόδας της Νέας Υόρκης τον Φεβρουάριο του 2014 συμμετέχοντας στο σόου της εταιρείας Desigual. Τον ίδιο μήνα έλαβε δόξα στο χώρο της μόδας με το εξώφυλλο του περιοδικού CR Fashion Book. Στις 15 Ιουλίου 2014 πρωταγωνίστησε μαζί με τον ηθοποιό και μοντέλο Πάτρικ Σβαρτζενέγκερ στην φθινοπωρινή / χειμερινή κολεξιόν για τα γυαλιά οράσεως του Tom Ford. Συμμετείχε στην εκδήλωση για τα Fashion Media Awards του Daily Front Row, που πραγματοποιήθηκε στη Νέα Υόρκη στις 5 Σεπτεμβρίου 2014. Η Χαντίντ έχει πρωταγωνιστήσει και στις εκστρατείες για την φθινοπωρινή / χειμερινή κολεξιόν του Tom Ford το 2014, για το Tom Ford Velvet Orchard Fragrance και για το Tom Ford Beauty - και τα δυο το 2014.
Ήταν στο εξώφυλλο του περιοδικού Galore και στο βιβλίο μόδας της Carine Roitfeld για το 2014.

2017

Η Χαντίντ και η αδερφή της Μπέλλα ξεκίνησαν από κοινού την εκστρατεία Άνοιξη / Καλοκαίρι - οι δυο αδερφές πρωταγωνίστησαν η μια δίπλα στην άλλη για τις εκστρατείες των Fendi και Moschino. Η Χαντίντ πρωταγωνίστησε επίσης στην εκστρατεία Άνοιξη / Καλοκαίρι 2017 για τα αξεσουάρ Max Mara, Stuart Weitzman και DSQUARED2. Η δεύτερη συλλογή φορεμάτων της Tommy Hilfiger με την Τζίτζι Χαντίντ παρουσιάστηκε τον Φεβρουάριο του 2017 για την ανοιξιάτικη κολεξιόν. Η Χαντίντ ήταν η φωτογράφος της Versus (Versace) για την εκστρατεία Άνοιξη / Καλοκαίρι 2017 στην οποία πρωταγωνίστηκαν ο τραγουδιστής Zayn Malik και το μοντέλο Adwoah Aboah. Φωτογράφισε ακόμα μια ειδική έκδοση του περιοδικού V με τον τίτλο Gigi's Journal, όπου φωτογραφικές μηχανές Πολαρόϊντ παρουσιάστηκαν δίπλα σε συναδέλφους της από την βιομηχανία της μόδας, σε διασημότητες και σε στενούς της φίλους.
Η Χαντίντ βρέθηκε στο εξώφυλλο τεσσάρων περιοδικών Vogue τον Μάρτιο του 2017 : σε Ηνωμένες Πολιτείες, Βρετανία, Κίνα και στην πρώτη έκδοση στην Αραβία. Εμφανίστηκε και στο εξώφυλλο για το Βιβλίο Μόδας CR (Άνοιξη / Καλοκαίρι 2017), Jolie (Απρίλιος 2017) και Η Καθημερινή (Άνοιξη 2017). Υπήρξε στο εξώφυλλο του Μαίου 2017 για τις ολλανδικές εκδόσεις των Vogue, Cosmopolitan και Glamour καθώς και για το Harper's Bazaar του Ιουνίου / Ιουλίου 2017. Η Χαντίντ έχει πρωταγωνιστήσει σε περιοδικά για την Vogue US (Απρίλιος 2017) και το περιοδικό LOVE (Άνοιξη / Καλοκαίρι 2017).
Κατά την διάρκεια του Μήνα Μόδας φθινόπωρο / χειμώνας 2017 στην Νέα Υόρκη, το Μιλάνο και το Παρίσι, η Χαντίντ άνοιξε τα σόου των Jeremy Scott, Anna Sui, Versus (Versace), Alberta Ferretti, Missoni, H&M and Balmain ; και έκλεισε τα σόου των  Isabel Marant, Moschino, Max Mara και Anna Sui. Στα τρίτα ετήσια Βραβεία Μόδας στο Λος Άντζελες η Χαντίντ τιμήθηκε με το Βραβείο του Καλύτερου Πρωτοεμφανιζόμενου Σχεδιαστή για την συλλογή της με την Tommy Hilfiger.

Προσωπική ζωή

Από τον Νοέμβριο του 2013 μέχρι τον Μάιο του 2015, είχε σχέση με τον τραγουδιστή Κόντι Σίμπσον. 
Τον Νοέμβριο του 2015 ξεκίνησε τη σχέση της με τον Ζέιν Μάλικ. Το Μάρτιο του 2018 ανακοίνωσαν το χωρισμό τους αλλά δύο μήνες αργότερα, επανασυνδέθηκαν.